open-index/open-wikipedia-markdown huggingface dataset:
Sophie: A Murder in West Cork

***Sophie: A Murder in West Cork*** é unha serie documental de 2021 sobre o asasinato de Sophie Toscan du Plantier. Estreouse en Netflix o 30 de xuño de 2021. Está protagonizado por Ian Bailey, Barry Roche e Eugene Gilligan.

## Personaxes 
* Ian Bailey
* Barry Roche
* Eugene Gilligan
* Bertrand Bouniol
* Marie Madeleine Opalka
* Peter Bielecki
* Len Lipitch
* Elizabeth Wassell
* Dermot Dwyer
* Pierre-Louis Baudey-Vignaud
* Frédéric Gazeau
* Florence Newman
* Daniel Caron
* Lara Marlowe
* Diane Martin
* Denis Quinlan
* Agnès Thomas
* Michael Sheridan

## Notas 
## Véxase tamén 
### Ligazóns externas 
* Páxina oficial 
*
Ardea insignis

***Ardea insignis*** é unha especie de gran garza que habita na ladeira oriental do Himalaia, na India e Bután, e no nordeste de Bangladesh e Myanmar. Foi clasificada como en perigo crítico pola Lista Vermella da IUCN dende o ano 2007, xa que a poboación mundial estímase en menos de 300 exemplares maduros e ameazada pola perda de hábitat e as perturbacións humanas.

## Notas
Chaston FS

O **Chaston Fútbol Sala** (posteriormente coñecido coma **Egasa Chaston** e **Egasa Coruña**) foi un equipo de fútbol sala da cidade da Coruña, bicampión de liga e tricampión de copa na década de 1980.

## Historia 
miniatura|Trofeos do Chaston FS
### Inicios 
Foi fundado polo empresario Miguel Mosquera Novo, ao redor de 1978, co nome da discoteca Chaston, que posuía. Na tempada 1980-81 xa chegou á fase final do Campionato de España de fútbol sala que se disputou na Coruña. Foi o primeiro club español de fútbol sala en fichar a un xogador brasileiro, Denis, despois dun partido amigable disputado por Chaston contra un equipo do Río de Xaneiro. Chaston contribuíu cun xogador (Vituco) ao primeiro partido disputado pola selección española de fútbol sala en 1982.

### Década de 1980 
Os maiores logros deportivos chegaron a mediados da década de 1980, cando se proclamou campión de liga ante a Unión Sport de Madrid en abril de 1984. Posteriormente revalidou o título de liga en 1985, foi subcampión de liga 1988 e gañou as copas do rei de 1986, 1987 e 1988.  

### Década de 1990 
Na tempada 1989-90 debutou na División de Honra, como Egasa Chaston, sendo o seu adestrador o antigo defensa do Deportivo da Coruña Pancho García, que xogara tamén no Chaston un par de anos antes Mantívose na máxima categoría do fútbol sala español durante seis anos e na 1991-92 alcanzou os play-offs polo título, caendo nos cuartos de final ante Elpozo Murcia.   

Participou na División de Honra como Egasa Coruña as tempadas 1993-94 e 1994-95 na que descendeu á división de prata por un descenso administrativo, o que levou a súa desaparición.

## Palmarés 
* Campión de liga 1983-84
* Campión de liga 1984-85
* Campión de Copa do rei 1985-86
* Campión de Copa do rei 1986-87
* Campión de Copa do rei 1987-88

## Notas
Akera bullata

***Akera bullata*** é unha especie de molusco gasterópodo da subclase dos heterobranquios, infraclase dos eutineuros, orde dos aplisíidos, superfamilia dos akeroideos e familia dos akéridos, integrada no seu único xénero, *Akera*.

Esta especie é o único representante europeo do xénero *Akera*.

## Taxonomía 
### Descrición 
A especie foi descrita en 1776 polo naturalista danés Otto Friedrich Müller,

## Distribución
*Akera bullata* encóntrase no Atlántico, desde Noruega até as illas Canarias, e no Mediterráneo.
 
### Na ría de Vigo 
Na ría de Vigo vive sobre fondos de lama con algas, desde pouca profundidade e en augas tranquilas, até fondos de 8 a 10 m.

## Bioloxía 
### Nurtrición 
É un animal herbívoro, equipado cunha rádula (cinta membranosa cuberta de dentículos quitinosos transversais), coa que raspa as plantas, alimentándose de fanerógamas mariñas dos xéneros *Zostera* e *Posidonia*. 

### Reprodución 
Durante o período de apareamento estas lesmas forman longas cadeas de individuos, o un tras do outro, que se arrastran polo fondo. No Mediterráneo o período de posta é de marzo a abril. Os ovos son como filamentos amarelos claros enredados coma os espaguetes. Aseméllanse aos ovos das borrachas pero son máis finos, menos voluminosos e de cor máis clara.

## Notas 
## Véxase tamén 
### Bibliografía 
* Bouchet P. & Rocroi J. P. (2005): "Classification and nomenclator of gastropod families". *Malacologia* **47** (1-2): 1-397.
* Bouchet P., Rocroi J. P., Hausdorf B., Kaim A., Kano Y., Nützel A., Parkhaev P., Schrödl M. & Strong E. E. (2017): "Revised classification, nomenclator and typification of gastropod and monoplacophoran families". *Malacologia* **61** (1-2): 1-526.
* Rolán, E. (1983): *Moluscos de la ría de Vigo. I Gasterópodos*. *Thalassas. Revista de ciencias del mar*, Vol. 1, Nº 1 Anexo 1. ISBN 84-3089-578-4.

### Outros artigos 
* Akeroideos
* Lista de gasterópodos de Galicia
Club Sal Lence

O **Club Sal Lence de La Coruña** **de Fútbol Sala** foi un club de futsal feminino da cidade da Coruña, campión da Primeira División de Mulleres de fútbol sala e Copa da Raíña nos anos 90.

## Historia 
Foi fundado en 1984 por Víctor Siero no colexio Sal Lence do barrio coruñés dos Castros. Formado por xogadoras coruñesas e dirixido por Manuel del Castillo, foi o primeiro club feminino que rexistrou o seu nome na lista da Real Federación Española de Fútbol. Nos seus primeiros anos comezou a gañar competicións locais e rexionais e a partir de 1987 comezou a participar en torneos nacionais como a liga nacional e a copa antes de que estas fosen organizadas pola RFEF. Logrou os seus maiores éxitos entre 1994 e 1997, cando conquistou as dúas primeiras edicións da Primeira División, así como dúas das tres primeiras Copas da Raíña. Trala fusión, o club perdeu o seu nome e o Viajes Amarelle FSF cambiou a súa sede á Coruña, xogando os seus partidos na cidade.

## Palmarés 
* Subcampión da Copa de España das tempadas 1989-1990 e 1990-1991.
* Campión da Copa de España da tempada 1991-1992.
* Subcampión da liga Nacional División de honra das tempadas 1990-1991 e 1991-1992.
* Campión da liga Nacional División de honra da tempada 1992-1993.
* Campión da Copa Ibérica das tempadas 1993-1994 e 1995-1996.
* Campión da Primeira División feminina de fútbol sala das tempadas 1994-1995 e 1995-1996.
* Campión de Copa da Raíña de fútbol sala feminino da tempada 1995-1996.
* Campión do trofeo internacional SuperBowl das tempadas 1996-1997 e 1997-1998.

## Selección española 
Tres xogadoras do club -Ana Silva, Beatriz Seijas e María Varela- formaron parte da primeira selección española feminina de fútbol sala, selección que xogou o seu primeiro partido o 29 de decembro de 1990 en Narón, cunha vitoria por 4-1 contra Portugal. Nuria e Celia Iglesias tamén foron internacionais.

## Notas
Túpac Amaru III

**Juan Bustamante Dueñas**, nado en Vilque o 24 de xuño de 1808 e finado en Pusi o 3 de xaneiro de 1868, coñecido como **Túpac Amaru III**, foi un líder indíxena peruano que, en demanda de xustiza social, liderou unha rebelión campesiña en Puno, entre 1867 e 1868. Derrotado, foi executado.

## Notas
Guitarra laúde

A **guitarra laúde** (ou **laúde guitarra**) é un instrumento musical de corda pulsada dos séculos XIX e XX orixinario de Alemaña.

## Descrición 
A guitarra laúde é un cordófono híbrido entre un laúde de caixa de resonancia bombeada e unha guitarra. Posúe a forma dun laúde pero tócase e afínase coma unha guitarra.  A ponte, as cordas, os trastes e o diapasón son como as da guitarra (aínda que o mastro é máis estreito cá da guitarra moderna) en cambio o aspecto da caixa de resonancia e o clavixeiro tenden ao laúde. A parte posterior da caixa de resonancia está formada por tiras de madeira chamadas doias e a boca da tapa de resonancia non está aberta, senón tapada parcialmente por unha roseta. O clavixeiro pode incorporar tanto mecanismo de clavixa de madeira como o de metal das guitarras modernas.  Nas pezas de maior calidade o clavixeiro adoitaba incorporar unha talla no extremo do mesmo.

## Historia 
Este instrumento ten a súa orixe no século XIX, sendo moi popular en Alemaña a finais do século XIX e no primeiro terzo do século XX, foi moi utilizado nas escolas, tanto por nenos como nenas, debido ás súas similitudes coa guitarra convencional, pero coa estética e a sonoridade dun laúde. A súa lonxitude de escala é curta (sobre 63 centímetros), característica que a fixo moi interesante como guitarra de viaxe. Debido ao seu éxito, construíronse unha gran cantidade de unidades por diversas fábricas e luthieres, sendo unha delas W. Ritmüller & Sohn.

## Notas
Ana Palacio

**Ana Isabel de Palacio y del Valle Lersundi**, nada en Madrid o 22 de xullo de 1948, é unha política española que desempeñou o cargo de ministra de Asuntos Exteriores do Goberno de España entre 2002 e 2004. Foi tamén deputada no Parlamento Europeo (1994-2002) e no Congreso dos Deputados (2004-2006), electa dentro das listas do Partido Popular (PP).

## Traxectoria 
### Formación e primeiros anos 
Filla de Luis María de Palacio y de Palacio, marqués de Matonte, e de Luisa del Valle Lersundi, é a segunda de sete irmáns (entre eles Loyola de Palacio). Licenciada en socioloxía, ciencias políticas e dereito, en 1981 foi profesora da Facultade de Ciencias Políticas da Universidade Complutense de Madrid (UCM). En 1984 incorporouse á Universidade Nacional de Educación a Distancia (UNED) ata que en 1992 pasou a realizar tarefas docentes en universidades privadas.

Desde 1994 a 2002 foi deputada no Parlamento Europeo polas listas do Partido Popular (PP).

### Ministra 
[miniatura|esquerda|Palacio xunto a [Donald Rumsfeld (xaneiro de 2004)]]
En 2002 foi nomeada ministra de Asuntos Exteriores. Como ministra tivo o problema da  illa Perejil de 2002, conflito que mantivo os embaixadores de España e de Marrocos retirados das súas sedes durante dous anos.

No Consello de Seguridad das Nacións Unidas mantivo as posicións do goberno de España, próximas á política levada a cabo polos Estados Unidos e o Reino Unido, en particular sobre a invasión de Iraq de 2003.

Cesou como ministra en abril de 2004 coa formación dun novo goberno presidido por José Luis Rodríguez Zapatero tralas eleccións xerais de marzo de 2004.

### Actividade posterior 
Elixida deputada por Toledo en 2004, renunciou ao seu escano en 2006. O 16 de xuño de 2006 foi nomeada vicepresidenta do Banco Mundial e avogada xeral polo entón presidente. Presentou a renuncia ao cargo o 4 de marzo de 2008, que foi efectiva o 15 de abril seguinte, segundo anunciou o presidente Bob Zoellick, nun comunicado interno.

En marzo de 2008 abandonou o seu posto no Banco Mundial e posteriormente, en xuño do mesmo ano, foi nomeada vicepresidenta do grupo público francés de tecnoloxía nuclear Areva. Por Real Decreto 562/2012, de 23 de marzo, foi nomeada conselleira electiva do Consello de Estado, cargo do que tomou posesión o 12 de abril de 2012. Permaneceu no Consello de Estado ata o seu cesamento por expiración de mandato en outubro de 2018.

En 2014, foi representante do ex primeiro ministro italiano Silvio Berlusconi ante o Tribunal Europeo de Dereitos Humanos de Estrasburgo.

## Notas 
## Véxase tamén 
### Ligazóns externas 
*www.medbridge.org
Laúde Stössel

O **laúde Stössel** é un instrumento de corda alemán inventado por Georg Stössel en 1914 na cidade de Colonia.

## Características 
miniatura|Stössel baixo laúde
Este instrumento é unha mestura dunha cítara de Baviera ou austríaca cun instrumento de mastro como o laúde ou a mandolina. Caracterízase por tocarse colocando a man esquerda nos trastes sen ter que cambiar a posición das mans en cada acorde.

Existen polo menos 5 variantes deste instrumento: de tipo mandolina, sendo deste tipo as primeiras versións, de tipo laúde de 7 e 9 cordas, ademais do tipo baixo laúde e contrabaixo laúde.

## Historia 
Os laúdes tipo Stössel foron populares na década de 1920, decaendo o seu uso a partir de 1930 até ser prohibidos polo goberno Nazi en 1937. A súa produción finalizou en 1943, trala morte e destrución do taller do inventor, debido a un dos bombardeos que arrasaron a cidade de Colonia durante a segunda guerra mundial. Consérvanse moi poucos exemplares.   

## Referencias
Alvania electa

***Alvania electa*** é unha especie de molusco gasterópodo. Foi descrita por primeira vez por Monterosato en 1874.

## Notas 
## Véxase tamén 
### Outros artigos 
* Lista de gasterópodos de Galicia
Archidoris pseudoargus

***Archidoris pseudoargus***, hoxe clasificada como ***Doris pseudoargus***, é unha especie de molusco opistobranquio da orde dos nudibranquios, suborde dos doridinios, infraorde dos doridoideos, superfamilia dos *Doridoidea* e familia dos dorídidos, unha das integradas hoxe no xénero *Doris*.

## Taxonomía 
### Descrición 
A especie foi descrita en 1827 polo médico e naturalista de Württemberg Wilhelm Ludwig Rapp no seu traballo: 
:Rapp, W. L. (1827): "Ueber das Molluskengeschlecht *Doris* und Beschreibung einiger neue Arten derselben". *Nova Acta Academiae Caesareae Leopoldino-Carolinae Naturae Curiosorum* **13** (2): 513-522.

### Sinónimos 
Ademais de polo seu nome actualmente válido, a especie coñeceuse tamén polos sinónimos:  Encóntrase na costa europea, desde Noruega até España, e no mar Mediterráneo desede a xona  intermareal até os 300 m de profundidade.

## Características
*Doris pseudoargus* pode alcanzar os 120 mm de lonxitude. Seu corpo é ovalado e algo consistente ao tacto, de xeito semellante ao de *Doris verrucosa, aínda que ten os tubérculos pouco diferenciados e máis pequenos, polo que a súa aparencia é de que é liso. O manto presenta unha gran variedade de coloracións; pódemnse encontrar espécimes de cor amarela, rosa, castaña, verde e abrancazada, ás veces salferido de pequenas manchas amarelas, verdes, pardas e vermellas. Os seus rinóforos son curtos e de forma cónica.

## Bioloxía
Aliméntase principalmente da esponxa *Halichondria panicea*.

## En Galicia
En Galicia encóntrase en todo o litoral, aínda que é pouco común, e vese sobre as eponxas das que se alimenta.

## Notas 
## Véxase tamén 
### Bibliografía 
* Rolán, E. & Otero-Schmitt, J. (1996): *Guía dos moluscos de Galicia*. Vigo: Galaxia. ISBN 95-8288-072-1.
* Thompson, T. E. & Brown, G. H. (1984): *Biology of Opisthobranch Molluscs, Vol. 2*. Londres, Reino Unido: Ray Society. ISBN 978-0-9038-7418-2.

### Outros artigos 
* Gasterópodos
* Opistobranquios
* Nudibranquios
* Doridinios
* Doridoideos
* *Doridoidea*
* Dorídidos
* *Doris''
* Lista de gasterópodos de Galicia
Vila Nova da Barquinha

miniatura|250px|Vista panorámica
**Vila Nova da Barquinha** (tamén coñecida pola forma sincopada de *Barquinha*) é unha vila portuguesa pertencente ao distrito de Santarém, na provincia do Ribatejo, rexión do Centro e subrexión do Médio Tejo.

É sede do pequeno municipio de Vila Nova da Barquinha, e que no ano 2011, contaba con 7 322 habitantes. 

O concello está subdividido en 4 freguesías. 

O municipio limita ao norte polos municipios de Tomar e Abrantes, ao leste por Constância, ao sur pola Chamusca, ao suroeste pola Golegã, ao oeste polo Entroncamento e ao noroeste por Torres Novas.

## Notas
Premier League 2021-2022

A tempada **2021-22** da **Premier League** foi a 30ª tempada do máximo nivel da liga de fútbol de Inglaterra, establecida en 1992. Foi a terceira tempada na que se utilizou o sistema de revisión do árbitro asistente de vídeo (VAR) e a segunda tempada en ter unha parada de inverno en febreiro. As datas de inicio e fin da tempada publicáronse o 25 de marzo de 2021, e o calendario de partidos o 16 de xuño de 2021.

O Manchester City é o vixente campión, tras gañar o seu quinto título da Premier League durante a tempada anterior.

Nesta tempada regresou o cen por cento de capacidade nos estadios, tras as limitacións de asistencia debido ás restricións causadas pola pandemia de COVID-19 no Reino Unido durante o último terzo da tempada 2019-20 e a totalidade da tempada 2020-21.

## Equipos participantes 
Vinte equipos competiron na liga: os dezasete mellores equipos da tempada anterior e os tres equipos ascendidos do Championship. Os equipos ascendidos foron o Norwich City, o Watford (ambos os dous regresaban a primeira división despois dun ano de ausencia) e o Brentford (que volvía á máxima categoría tras unha ausencia de setenta e catro anos). Esta foi tamén a primeira tempada do Brentford na Premier League. Substituíron o Fulham, West Bromwich Albion (ambos os dous descendidos tras unicamente un ano en primeira división) e ao Sheffield United (descendido despois de dous anos na máxima categoría).

|}

### Estadios e localizacións 
### Persoal e kits 
:a. Pierre-Emerick Aubameyang foi o capitán do Arsenal ata o 14 de decembro de 2021, cando foi privado da capitanía tras un incumprimento disciplinario.
:b. Troy Deeney era o capitán do Watford ao comezo da tempada, pero abandonou o club o 30 de agosto de 2021. Aínda que o club aínda non nomeou formalmente un capitán substituto, Moussa Sissoko converteuse no capitán *de facto*.

### Cambios de adestrador 
## Táboa de clasificación 

### Evolución 

*Datos actualizados a ** ***

## Resultados 
### Primeira volta 

### Segunda volta 

## Estatísticas 
### Goleadores 
#### Hat-tricks 

(L) – Equipo local(V) – Equipo visitante

#### Autogoles 
### Asistencias 
### Porterías a cero 
### Disciplina 
#### Xogador 
* Máis cartóns amarelos: **7**
** Rúben Neves (Wolverhampton Wanderers)
** Mohammed Salisu (Southampton)

* Máis cartóns vermellos: **1**
***25 xogadores*

#### Club 
* Máis cartóns amarelos: **58**
**Leeds United

* Máis cartóns vermellos: **2**
**Arsenal
**Manchester United
**Newcastle United
**Southampton
**Watford
**West Ham United

## Premios e recoñecementos 
### Mensuais 
## Fichaxes 
### Fichaxes máis caras no mercado de verán 
## Notas 
## Véxase tamén 
### Outros artigos 
* Championship 2021-22
* League One 2021-22
* League Two 2021-22
* National League 2021-22
* National League North 2021-22
* National League South 2021-22 
* FA Cup 2021-22
* EFL Cup 2021-22

### Ligazóns externas 
* Sitio web oficial
Aplisíidos (orde)

:*Non confundir con aplisíidos (Aplysiidae), que é unha das súas familias*.

[miniatura|220px|Debuxo de *[Akera bullata*]]
miniatura|220px|Cunchas de *Akera bullata*
[miniatura|220px|*[Aplysia fasciata*]]
A dos **aplisíidos** (*Aplysiida*) é unha orde de moluscos gasterópodos. 

O seu xénero tipo é *Aplysia* Linnaeus, 1767.

## Taxonomía 
### Descrición 
A orde foi descrita polo naturalista francés Jean-Baptiste Lamarck, na súa obra *[Philosophie zoologique](https://fr.wikisource.org/wiki/Philosophie_zoologique_(1809))*.
 
### Sinónimos 
Ademais de polo nome actualmente válido, a orde coñeceuse tamén polos sinónimos:
**Akeridae Mazzarelli, 1891 
*** *Akera* O. F. Müller, 1776 
*Aplysioidea Lamarck, 1809 
**Aplysiidae Lamarck, 1809  
*** *Aplysia* Linnaeus, 1767 
*** *Bursatella* Blainville, 1817 
*** *Dolabella* Lamarck, 1801 
*** *Dolabrifera Gray, 1847 
*** *Floribella †* Woodring, 1970  
*** *Limondinia †* Valdés & Lozouet, 2000 
*** *Notarchus* Cuvier, 1816 
*** *Paraplysia* Pilsbry, 1895 
*** *Petalifera* Gray, 1847 
*** *Phycophila* A. Adams, 1861 
*** *Phyllaplysia* P. Fischer, 1872 
*** *Stylocheilus* Gould, 1852 
*** *Syphonota* H. Adams & A. Adams, 1854 

## Características 
Trátase dun grupo, que comprende unhas 80 especies en todo o mundo, que é bastente homoxénero en canto a morfoloxía, e onde se encontran as maiores especies dos heterobranquios, as chamadas borrachas do xénero *Aplysia*. Son herbívoros, alimentándose de algas e fanerógamas mariñas.  

## Notas 
## Véxase tamén 
### Bibliografía 
* Bouchet P. & Rocroi J. P. (2005): "Classification and nomenclator of gastropod families". *Malacologia* **47** (1-2): 1-397.
* Bouchet P., Rocroi J. P., Hausdorf B., Kaim A., Kano Y., Nützel A., Parkhaev P., Schrödl M. & Strong E. E. (2017): "Revised classification, nomenclator and typification of gastropod and monoplacophoran families". *Malacologia*. **61** (1-2): 1-526.

### Outros artigos 
* Borrachas
### Ligazóns externas 
* Aplysiida en *opistobranquis.info'' , , .
Roberto III de Alençon

**Roberto III de Alençon**, finado en Morteveille  o 8 de setembro de 1217, da casa de Montgommery - Bellême, foi conde de Alençon de 1191 a 1217. Era o segundo fillo de Xoán I de Alencon e de Beatriz de Maine.

## Traxectoria 
Seu pai morreu en febreiro de 1191 e o seu irmán máis vello Xoán II de Alençon o 6 de maio de 1191, o que o convertería no novo conde de Alençon. Durante a súa vida, estalou a guerra entre o rei de Francia Filipe Augusto e os reis de Inglaterra Ricardo Corazón de León e Xoán sen Terra. En 1203, Roberto abandonou o seu señor e uniuse ao campo capetiano. En maio, os franceses entraron en Alençon. Este cambio permitiu ao señor de Alençon preservar as súas terras unha vez que o ducado de Normandía foi conquistado por Filipe Augusto, mentres que varios señores normandos que permaneceran fieis aos plantaxenets viron as súas terras confiscadas.

### Matrimonio e descendencia 
* Casa nun primeiro matrimonio cunha Matilde da que non se coñece máis que o nome e que enviuvou dela.
* Despois casou novamente con Xoana de Preuilly (m. 1211 ), filla de Gauzberto, señor de Preuilly e Bouchet, e de Adelaida de Vendôme. Deste matrimonio naceron:
** **Xoán** (m. 1212), casado con Adela de Royes, pero morreu sen descendencia antes que seu pai.
** **Matilde** (m. 1218 ), casada con Teobaldo VI de Blois (m. 1218), conde de Blois, Chartres e Clermont-in-Beauvaisis.
* Viúvo, casou de novo nun terceiro matrimonio, antes de 1215 con Emma de Laval (1200-1264), filla de Guido V, señor de Laval e de Hawisa de Craon. Roberto e Emma de Laval tiveron a:
** Roberto IV de Alençon, conde de Alençon, nado a título póstumo e finado a finais de 1219, antes de xaneiro de 1220.
** Alix
** Elia.
* Emma de Laval (1200-1264) quedou viúva e logo casou con Mateo II de Montmorency, barón de Montmorency e máis tarde con Xoán, señor de Toucy.

### Sucesión 
Despois da súa morte en 1217, o condado de Alençon foi comprado pola coroa francesa, pero axiña pasou lexitimamente ao seu fillo póstumo Roberto IV, que morreu pouco máis de dous anos despois. Despois, o rei Filipe II de Francia recompra os dereitos de Alençon en xaneiro de 1220 ás dúas irmás de Roberto, Alix e Elia. As terras de Saosnois, Montgommery e Le Mêle-sur-Sarthe pasaron a Aimerico II, vizconde de Châtellerault, fillo de Alix de Alençon (irmá de Xoán II de Alençon) e tía de Alix de Alençon (irmá de Roberto III).

## Notas 
## Véxase tamén
### Bibliografía 
* Xoán I de Alençon Arquivado   o 2008-05-08 unha Fundación para a Xenealoxía Medieval.
* Dugdale Monasticon III, Abadía de Shrewsbury, XI, Genealogia Dominorum Bellismontium, p. 522.
Heterobranquios

A dos **heterobranquios** (*Heterobranchia*) é unha subclase de moluscos gasterópodos.

## Taxonomís 
### Descrición 
A clase foi descrita en 1837 polo naturalista, paleontólogo e zoólogo alemán, nacionalizado arxentino, Hermann Burmeister.

### Etimoloxía 
O nome científico *Heterobranchia* está formado pola unión dos elementos do latín científico *hetero*- e -*branchia*. O primeiro deriva do grego antigo ἕτερος *héteros*, "o outro", e o segundo do grego antigo βράγχια *bránchia*, "branquia". Literalmente, "os de branquias diferentes".

### Clasificación  
A clase subdivídese en dúas infraclases:
*"Heterobranquios inferiores", ou alogastrópodos (Allogastropoda), e 
*Euthyneura
 
## Notas 
## Véxase tamén 
### Bibliografía 
* Bouchet P. & Rocroi J. P. (2005): "Classification and nomenclator of gastropod families". *Malacologia* **47** (1-2): 1-397.
* Bouchet P., Rocroi J. P., Hausdorf B., Kaim A., Kano Y., Nützel A., Parkhaev P., Schrödl M. & Strong E. E. (2017): "Revised classification, nomenclator and typification of gastropod and monoplacophoran families". *Malacologia*. **61** (1-2): 1-526.
Eutineuros

A dos **eutineuros** (*Euthyneura*) é unha das dúas infraclases de moluscos gasterópodos que comprende a subclase dos heterobranquios.

Comprende unhas 30 000 especies de caracois e limachas de terra, mar e augas doces.

A infraclase foi descita en 1881 polo zoólogo alemán Johann Wilhelm Spengel.

## Notas 
## Véxase tamén 
### Bibliografía 
* Bouchet P., Rocroi J. P., Hausdorf B., Kaim A., Kano Y., Nützel A., Parkhaev P., Schrödl M. & Strong E. E. (2017): "Revised classification, nomenclator and typification of gastropod and monoplacophoran families". *Malacologia* **61** (1-2): 1-526.

### Outros artigos 
* Heterobranquios
Cora Velasco

**Cora Velasco Pedrosa**, tamén coñecida como **Cora Sayers**, nada en Pontevedra o 12 de xuño de 1991, é unha actriz e cantante galega.

## Traxectoria 
Estudou no IES Sánchez Cantón e arte dramática en Madrid..

Comezou participando en bandas de diferentes estilos como *1000 Demonios Blues Band*, *Querido Extraño* ou *Late Kicks* nos que achegou a súa voz. Botou máis de cinco anos traballando e estudando en Madrid: interpretación no Estudio para el Actor de Juan Carlos Corazza, así como con outros profesionais como Consuelo Trujillo, Alfonso Lara, Eva Lesmes e David Luque. Volveu a Galicia e comezou a súa carreira musical. Ademais formouse en canto e voz con Estela Franti e Cristina Mora así como en danza clásica durante 13 anos, acadando ata o terceiro título de ballet por ACADE. Desde 2016 traballou coa compañía de teatro infantil de Pontevedra "Baobab".

Na música comezou usando o nome de Cora Sayers. Con *Sortilegios* xa asina como Cora Velasco cancións propias en castelán.

Ten realizado multitude de concertos en Galicia e tamén por España e Europa. Tamén participou como actriz nalgunhas curtametraxes e obras de teatro.

## Traballos 
### Cora Sayers 
* *Origen* (2014) -EP- Temas: *Charlie, Red shoes, Cebada y cigarrillo, Daily war, Distorsion*. Mestura de folk, rock alternativo, pop e blues.
* *I´m Home* (2016) -LP-. Gravado nos Estudios Montealto da Coruña xunto a Fernando Mejuto e Hugo González. Temas: *Garaje Café, Sophie´s Fear, Charlie, He Rules in Purple, Daily War, Red Shoes, No Multitude, Drupe´s Birth, The Apartement, Stone.*

### Cora Velasco 
* *Sortilegios* (2018). Temas: *La Delicadeza, Mis Cadáveres, Se Extiende Mi Brazo, La Circunstacia, La Fiebre del Oro, Arponera, Algo Provisional*.
**Ojos nuevos* (2021) -Sinxelo-. Fala do seu amor por Galicia. Foi escollida como canción do spot *Descubre o teu Camiño* de Turismo de Galicia do Camiño Xacobeo.

### Actriz 
#### Curtametraxes 
* *Madrid, Drawings... And Foreign Girls* (2014). Proposta para mellor actriz secundaria no New Jersey Film Awards.
* *Constelación urbana* (2015).

#### Teatro 
* 2014: Protagonista da obra de microteatro *HisPánico EsZénico*. Premio mellor actriz no 1º Festival de Microteatro da sala Héroe.
* 2014: *Por amor al arte. Título provisional*. Dirigida polo profesor do Estudio Corazza, Albert López Murtra.
* 2016: *O lobo e a lúa* de Baobab Teatro (premio Barriga Verde de Teatro 2014).
*2020: *Mai Mai* de Baobab Teatro. 
*2021: *Ás para Álex* de Baobab Teatro

## Notas 
## Véxase tamén 
### Ligazóns externas 
* Versión de *Grândola Vila Morena* con Eladio Santos (2022)
* [https://aaag.gal/catalogo/cora-velasco?locale=gl_ES ] na páxina web da Asociación de Actores e Actrices de Galicia.
Johann Wilhelm Spengel

**Johann Wilhelm Spengel**, nado o 19 de febreiro de 1852 en Hamburgo, e finado o 13 de abril de 1921 en Giessen, foi un zoólogo alemán especializado en helmintoloxía.

## Traxectoria 
Tras acabar o seu *abitur* (bacharelato), Spengel estudou bioloxía e despois do seu doutoramento e habilitación foi profesor da Justus-Liebig-Universität de Gießen. 

En 1886 comezou a traballar como editor da revista profesional *Zoologische Jahrbücher*. Ao mesmo tempo foi director do Instituto Zoolóxico de Gießen.

Durante a súa vida estivo activo durante moitos anos, e foi promotor da taxonomía de August Kohler dos moluscos con  cuncha (1893), así como de Jan Versluys, pola súa investigación sobre o oído dos lacertilios e as tuataras (1898).

En 1887 foi elixido membro da Leopoldina.

Entre 1897 e 1898, Spengel foi reitor da Ludwigs-Universität de Gießen.

## Algunhas publicacións 
**Die Darwinsche Theorie: Verzeichnis* (1872).
**Die Enteropneusten des Golfes von Neapel und der angrenzenden Meeresabschnitte* (1893).
**Zweckmässigkeit und Anpassung* (1898).
**Über Schwimmblasen, Lungen und Kiementaschen der Wirbeltiere* (1904).
**Neue Beiträge zur Kenntniss der Enteropneusten. Eine neue Enteropneustenart aus dem Golf von Neapel* (1904).

Ademais, traduciu ao alemán e obra de Thomas Huxley *A Manual of the Anatomy of Vertebrated Animals*, que en Alemaña  se titulou *Grundzüge der Anatomie der wirbellosen Tiere*.

## Taxons descritos 
A Spengel débense as descricións de varios taxons, entre eles, Euthyneura.

## Abreviatura 
A abreviatura **Spengel** emprégase para recoñecer a Johann Wilhelm Spengel como autoridade na descrición e taxonomía en zooloxía.

## Notas 
## Véxase tamén 
### Ligazóns externas 
* Biografía en *Nordisk familjebok* .
Almourol

**Almourol** é unha pequena illa no curso medio do río Texo, un pouco máis abaixo da súa confluencia co río Zézere, frote a cidade de Tancos.

Ten 310 m de longo por 75 m de largo, e é coñecida polo castelo de Almourol, situada nela. 

Pertence á freguesía da Praia do Ribatejo, concello de Vila Nova da Barquinha, distrito de Santarém (Ribatexo). 

Dista 4 km de Vila Nova da Barquinha.

O xeneral e político romano do século II a.C. Décimo Xunio Bruto Galaico, que dirixiu as campañas de conquista da Gallaecia, no curso da campaña para estabilizar e castigar as tribos rebeldes do territorio ao norte do río Texo logo da morte de Viriato, estableceu o seu cuartel nunha illa, identificada hoxe coa de Almourol.

## Notas 
## Véxase tamén 
### Ligazóns externas 
* Castelo de Almourol. A lenda e a história .
* Almourol. Galería de fotos.
Resultados de Honda na Fórmula 1

Estes son os resultados completos acadados polos coches e motores Honda na Fórmula 1.

## Resultados completos no Campionato Mundial de Fórmula Un 
A seguinte táboa detalla os resultados completos nos grandes premios do Campionato Mundial para o equipo Honda de fórmula 1.

(Chave) As carreiras en letra grosa indican **pole position**; as carreiras en *cursiva* indican *volta rápida*.

### Resultados do equipo oficial 
(Chave) As carreiras en letra grosa indican **pole position**; as carreiras en *cursiva* indican *volta rápida*.

;Notas
*† – O piloto non puido finalizar a carreira, pero foi clasificado xa que completara máis do 90% da distancia da carreira.

#### Equipos privados
(Chave) As carreiras en letra grosa indican **pole position**; as carreiras en *cursiva* indican *volta rápida*.

### Como fornecedor de motores
#### 1983–1992
(Chave) As carreiras en letra grosa indican **pole position**; as carreiras en *cursiva* indican *volta rápida*.

#### 2000–2008
(Chave) As carreiras en letra grosa indican **pole position**; as carreiras en *cursiva* indican *volta rápida*.

#### 2015–2021
(Chave) As carreiras en letra grosa indican **pole position**; as carreiras en *cursiva* indican *volta rápida*.

#### Como Honda RBPT (2023–2025)
(Chave) As carreiras en letra grosa indican **pole position**; as carreiras en *cursiva* indican *volta rápida*.

;Notes

*† – Driver failed to finish the race, but was classified as they had completed greater than 90% of the race distance.
*‡ – Half points awarded as less than 75% of the race distance was completed.

## Resultados na Fórmula Un fora do campionato 
(Chave) As carreiras en letra grosa indican **pole position**; as carreiras en *cursiva* indican *volta rápida*.

## Notas 
;Referencias

## Véxase tamén 
### Outros artigos 
* Honda
Erasure

**Erasure** [*ɪ.ˈɹeɪ.ʒə(ɹ)*] é unha banda inglesa formada no ano 1985 en Londres, Essex. A formación orixinal do grupo estaba composta por Andy Bell (voces) e Vince Clarke (teclado, guitarra e voces).

## Traxectoria 
Erasure tivo 54 temas nas listas británicas de sinxelos e 9 discos no *top 10* británico de álbums, dos cales dous estreáronse no número 1. Segundo Mute Records, a banda leva vendidos ao redor dos 30 millóns de discos e sinxelos en todo o mundo.

## Membros do grupo 
;Membros actuais
* Andy Bells – cantante, segundas voces (1985–presente)
* Vince Clarke – teclados (1985–presente)

## Discografía 
### Álbums 
## Notas 
## Véxase tamén 
### Ligazóns externas 
* Páxina oficial
Belgrandiella rolani

***Belgrandiella rolani*** é unha especie de molusco gasterópodo. Foi descrita por primeira vez por Boeters en 1986.

## Notas 
## Véxase tamén 
### Outros artigos 
* Lista de gasterópodos de Galicia
Fernan Padron

**Fernan Padron** foi un trobador galego do século XIII, autor de composicións da lírica galego-portuguesa. É mencionado no libro *Os Trobadores* de Víctor Balaguer.

## Biografía 
Polo nome, os investigadores deducen que provén de Padrón, localidade na que había unha liñaxe de cabaleiros denominados así. Entre 1164 e 1178 aparece un *Fernan Pais Padron* nos documentos do mosteiro de Toxos Outos, así como nunha escritura onde aparecen nobres relacionados coa primeira xeración da lírica galego-portuguesa. Con todo, pola zona que ocupa a súa obra nos cancioneiros, pertence á primeira metade do século XIII, polo que podería ser fillo ou neto do mencionado *Fernan Pais Padron*. Nas cantigas ‘Nulh'home nom pode saber’ e ‘Vos meus olhos, que mia senhor’ emprega os ollos como pretexto para expresar o seu amor e o sufrimento que padece polo mesmo.

## Notas
José Luis Martínez Vázquez

**José Luis Martínez Vázquez**, nado en León o 2 de xullo de 1943 e finado en Madrid o 19 de abril de 2004, foi un atleta galego, especializado en lanzamento de martelo. Foi dúas veces campión de España, bateu o récord nacional en cinco ocasións e competiu nos Xogos Olímpicos de 1968.

## Traxectoria 
Fillo de pais naturais de Portomarín, naceu en León por estar traballando seu pai naquel momento no aeródromo Virgen del Camino, e ao pouco tempo a familia instalouse en Lugo. Na capital lucense comezou a practicar lanzamento de martelo, adestrado no club por Gregorio Pérez Rivera, nunhas precarias instalacións deportivas. na que estivo ata 1967, cando se trasladou a Madrid, onde foi adestrado por José Luis Torres​. En maio de 1965 bateu o récord de España de lanzamento de martelo, ata entón en posesión de Llorenç Cassi, cun lanzamento de 58,98 metros. Con todo, este récord estivo vixente só durante nove días, pois foi superado na semana seguinte polo atleta do Deportivo da Coruña, José Otero. Ese mesmo ano participou na Universíada celebrada en Budapest.

En xullo de 1966 recuperou de novo o récord, superando en case un metro a anterior marca de Otero, e ampliándoo tres veces máis nos seguintes dous anos ata os 64,62 metros que logrou en xullo de 1968 no Estadio de Riazor. Na capital mexicana só puido lanzar o martelo ata os 63,40 metros, quedando fóra dunha final na que o ouro foi para o húngaro Gyula Zsivótzky.

Nos Xogos Olímpicos coñeceu á que logo sería a súa esposa, Marta López, filla do ex-seleccionador español de baloncesto Anselmo López. Instalado dende 1967 en Madrid, onde iniciou varios negocios inmobiliarios e de venda de coches, faleceu o 19 de abril de 2004.

## Notas 
## Véxase tamén 
### Ligazóns externas 
* Datos do atleta no sitio web do Comité Olímpico Internacional .
Fernan Gonçalvez de Seabra

**Fernan Gonçalvez de Seabra** foi un trobador do século XIII.

## Traxectoria 
Crese que é un trobador nado en Portugal, pero de ascendencia leonesa, concretamente da Seabra. Podería ser vasalo do señor portugués Fernão Fernandes de Bragança e estar activo na segunda metade do século XIII.

## Obra 
Consérvanse 15 obras, ademais doutra cantiga de amor de dubidosa autoría. 14 son cantigas de amor e a restante é unha cantiga de amigo.

## Notas
Eulagisca gigantea

***Eulagisca gigantea*** é unha especie de anélido. Foi descrita por primeira vez por Alex K. Monro en 1939. Distribúese nunha ampla zona do océano Antártico] a profundidades entre os 40 e os 700 metros.

## Notas
Roi Fernandiz de Santiago

**Roi Fernandiz de Santiago** (tamén **Roi Fernandiz clérigo**) foi un clérigo e trobador galego do século XIII. Documéntase na corte de Afonso X.

## Traxectoria 
Consérvanse moi poucos datos biográficos. A pesar de que a súa obra aparece con dúas firmas distintas (as cantigas de amor como Roi Fernandiz de Santiago e as de amigo como Roi Fernandiz clérigo) hai consenso en crer que son do mesmo autor. A esta conclusión chegouse pola colocación das cantigas nos cancioneros (no grupo de clérigos e na mesma posición con respecto ás obras de Martin Moxa) e por un testamento de 1273 no que se refire a el como natural de Santiago Compostela e clérigo. Este documento realizado en Salamanca, xunto con outra documentación dos inicios da Universidade de Salamanca, reflicten a súa condición de catedrático, suponse que non antes de 1255, descoñecendo de que materia e se impartía clase. Xavier Ron Fernández localizou un documento de 1284 co seu nome referido a el como monxe do convento de San Paio de Antealtares, de ser a mesma persoa, tería falecido máis dunha década máis tarde da data na que realizou o seu testamento.

## Obra 
Consérvanse 25 obras, agrupadas en 18 cantigas de amor e 7 cantigas de amigo.

## Notas
Pedro Eanes Solaz

'''Pedr' Eanes Solaz'* (Tamén, Pero Eanes Solaz, Pedro Eanes Solaz e Pedro Anes Solaz) foi un trobador galego do século XIII.

## Biografía 
Non se conserva ningún dato biográfico seu. Intúese a súa orixe galega, concretamente en Pontevedra, por unha cantiga de amor na que expresa o seu propio namoramento e contén referencias a un convento de Nogueira.

## Obra 
Consérvanse sete obras: tres cantigas de amigo, dúas cantigas de añor e dúas cantigas de escarnio e maldicir. Unha das súas maiores contribucións á lírica galego-portuguesa é a frase “edoi lelia doura”, á que Rip Cohen e Federico Corrente atribúenlle orixe árabe e traducen coma: *E hoxe tócame a min''. Este poema foi versionado por José Mário Branco e Amancio Prada.

## Notas
Discografía de La Raíz

### *El Aire Muerto* - 2007 
### *Guerra al Silencio* - 2009 
### *El Lado de los Rebeldes* - 2011 
### *Así en el cielo como en la selva* - 2013 
### *Entre Poetas y Presos* - 2016 
### *Nos Volveremos a Ver (en directo) - 2018* 
### *Singles*
Afonso Fernandez Cebolhilha

**Afonso Fernandez Cebolhilha** (o Cebollilla) foi un trobador castelán do século XIII.

## Traxectoria 
Identifícaselle como nobre sevillano, da familia dos Cebollilla, documentado como vasalo do nobre Alfonso Pérez de Guzmán, ao que acompañou no seu exilio por terras marroquís a finais do século XIII.

A súa actividade poética sitúase no reinado de Sancho IV e tivo relacións literarias con outros trobadores da lírica galego-portuguesa como: Airas Nunes, Gómez García, Johan Vasquiz de Talaveira e Pai Gómez Chariño entre outros.

## Notas
Sancho Sanchez

**Sancho Sanchez** foi un trobador e crego galego do século XIII.

## Traxectoria 
Pola colocación da súa obra nos cancioneros, crese que foi un clérigo. O profesor José Antonio Souto Cabo atopou o seu nome como testemuña nunha escritura de 1260 da compra duns terreos na parroquia de Cacheiras, municipio de Teo, por parte do deán da catedral de Santiago de Compostela. Neste documento refírese a el como clérigo.

## Notas 
## Véxase tamén 
### Bibliografía 
* 
* 
*
Martin de Ginzo

**Martin de Ginzo** foi un xograr galego ou portugués do século XIII.

## Traxectoria
Estudosos como A. Da Costa Lopes sosteñen que é orixinario de Portugal, existe unha localidade chamada Ginzo na rexión de Barcelos, pero tamén existen as localidades galegas de Xinzo de Limia e, en especial, unha parroquia de Ponteareas onde se cre que se atopaba a ermida citada nas súas cantigas. Ramón Lorenzo suxire que estaría activo nos reinados de Fernando III ou Afonso X, baseándose na mención que fai á guerra nunha das súas composicións.

## Obra 
Consérvanse oito cantigas de amigo, das cales sete pertencen ao subgénero denominado cantigas de romaría, compostas conforme a estrutura tradicional (paralelismo con leixaprén e rima asoante). Nunha das súas cantigas cita un instrumento musical chamado adufe.

## Notas
Abdul Wahid Aziz

**Abdul Wahid Aziz** (en ), nado en Basora en 1931 e finado o 19 de xullo de 1982, foi un halterófilo iraquí. Gañou unha medalla de bronce na categoría de 67,5 kg nos Xogos Olímpicos de 1960, converténdose na única persoa en gañar unha medalla olímpica para Iraq.

## Notas 
## Véxase tamén 
### Ligazóns externas 
* Perfil de Abdul Wahid Aziz
Michael Anthony (boxeador)

**Michael Parris**, nado en Georgetown o 4 de outubro de 1957, tamén coñecido como **Michael Anthony**, é un boxeador de Güiana que competiu na categoría do peso galo (< 54&nbsp;kg) nos Xogos Olímpicos de 1980 celebrados en Moscova, na Unión Soviética. Gañou unha medalla de bronce (sendo a única medalla olímpica de Güiana), despois de derrotar ao cubano Juan Hernández nas semifinais.

## Véxase tamén 
### Ligazóns externas 
* databaseOlympics.com
Che Sudaka

**Che Sudaka** é unha banda de rock alternativo formada por músicos da Arxentina e de Colombia. Eles definen o seu estilo como *punk reggae party* no que ademais introducen outros ritmos como o hip hop, o ska e mesmo a cumbia.

## Orixe do nome 
O nome Che Sudaka é a unión de dúas palabras: "che" (en mapundungun, a lingua dos mapuches) que significa "xente" e "sudaka" que é a forma pexorativa que se usa en España para referirse á xente que provén de América do Sur. A unión das dúas palabras, entón, forma *xente de América do Sur.* A banda explica que escolleron ese nome de forma irónica porque rirse deles mesmos converte a discriminación nun acto estúpido de quen o practica.

## Historia 
A banda formouse a principios da década do 2000 en Barcelona por un grupo de inmigrantes ilegais que tocaban a súa música na rúa como forma de gañarse a vida e que chegaran á cidade seguindo o ronsel de Manu Chao, unha das influencias máis fortes da formación.

En marzo do 2012 a banda fixo 10 anos nos escenarios durante os cales levaron a cabo preto dun milleiro de concertos. Coroaron a década de vida participando, en xullo do mesmo ano, do Fuji Rock, no Xapón, xunto a artistas tales como The Specials e Toots and the Maytals.

En febreiro do 2016, a un mes de celebrar os seus 14 anos na ruta, chegaron ao seu concerto número 1300 cun show en Niceto Club, Buenos Aires, Arxentina.

En novembro de 2017 lanzan "Almas rebeldes", novo disco de estudo con tres temas novos e versións dalgúns clásicos da banda. Contan coas colaboracións de Manu Chao, Amparo Sánchez, Dr. Ring-Ding e Capricornio Man (El Gran Silencio), entre outros. Xunto a Manu Chao gravan o vídeo de "La Risa Bonita".

## Discografía 
## Notas 
## Véxase tamén 
### Ligazóns externas 
* Páxina oficial
Airas Moniz de Asma

**Airas Moniz de Asma** foi un trobador galego do último terzo do século XII e primeiro terzo do século XIII. Pertence á primeira etapa da lírica galego-portuguesa.

## Biografía 
Carolina Michaelis propuxo a súa orixe portuguesa, concretamente por un topónimo parecido ao sobrenome *Asme*. Con todo, estudos posteriores sitúan o topónimo *Asme* en Galicia, polo que era coñecida a zona de Chantada. António Resende de Oliveira identifícao cun Arias Nuni de Asma documentado nun testamento de 1224. Xosé Antonio Souto Cabo identifícao co cabaleiro Airas Moniz de Asma, tenente en 1219 do castelo de Alva na localidade ourensá de Amoeiro.

## Obra 
Consérvanse dúas cantigas de amor. É o primeiro autor que aparece no Cancioneiro da Biblioteca Nacional.

## Notas 
## Véxase tamén 
### Bibliografía 
* 
* 
*
Diego Moniz

**Diego Moniz** foi un trobador galego do século XIII, activo na corte de Afonso X.

## Traxectoria 
Polo seu apelido e colocación no Cancioneiro da Biblioteca Nacional, estudosos como Carolina Michaëlis de Vasconcelos sosteñen que era irmán do tamén trobador Airas Moniz de Asma. António Resende de Oliveira atopou o nome de ambos en documentos dos mosteiros de Oseira e de Castañeda.

## Obra 
Consérvanse dúas cantigas de amor. No índice do Cancioneiro da Biblioteca Nacional de Lisboa aparecen outras catro cantigas perdidas.

## Notas
Afonso Gómez de Sarria

**Afonso** (ou Álvaro) **Gómez de Sarria** foi un xograr galego do século XIII..

## Biografía 
Pola súa obra conservada sábese que é da zona de Sarria, na provincia de Lugo e que estaría activo na época de Afonso X ou Sancho IV, sendo dunha xeración posterior a Martin Moxa.

## Obra 
Tan só se conserva unha obra, concretamente unha cantiga de escarnio e maldicir a Martin Moxa.

## Notas
Zersenay Tadese

**Zersenay Tadese** (en tigriña: ዘርእሰናይ ታደሰ), nado o 8 de febreiro de 1982, é un deportista eritreo de longa distancia. Catro veces campión do mundo de medio maratón, tamén bateu o récord mundial de medio maratón 21 de marzo de 2010 por dez segundos, ao impoñerse na 20ª edición da carreira de Lisboa cun tempo oficial de 58:23 que lle reportou un premio de 50.000 euros.

Tadesse converteuse no primeiro deportista de Eritrea en gañar unha medalla olímpica cando se fixo co bronce na final dos 10 000 metros nos Xogos Olímpicos de 2004 en Atenas logo de rematar despois dos etíopes Kenenisa Bekele e Sileshi Sihine. Ademais, converteuse no primeiro deportista do seu país en lograr un título mundial ao vencer no Campionato do Mundo de Medio Maratón de 2006.

En abril de 2006, finalizou cuarto no Campionato Mundial de Campo a Través, conseguindo xunto cos seus compañeiros Yonas Kifle, Ali Abdallah e Tesfayohannes Mesfen facerse coa medalla de prata por equipos, só por detrás do combinado de Kenya. En setembro dese mesmo ano, logrou a medalla de ouro no primeiro Campionato do Mundo en Ruta sobre unha distancia de 20 quilómetros organizado pola Asociación Internacional de Federacións de Atletismo.

## Véxase tamén 
### Ligazóns externas 
* Zersenay Tadese en World Athletics 
* Zersenay Tadese na páxina da Asociación Internacional de Federacións de Atletismo
Xoán López d'Ulloa

'''Xoán López d'Ulloa** ou **Johan Lopez de Ulhoa''' foi un trobador galego do século XIII.

## Biografía 
Pertencería a unha familia nobre implantada nas proximidades do río Ulla, da zona de Monterroso. Foi fillo de Lopo Rodriguez de Ulhoa e de María Fernández Batissela, cuñado do tamén trobador Fernan Paez de Talamancos. Foi cabaleiro dunha orde militar e sábese que estivo en Portugal, casou con Sancha Lourenço Taveira, establecéndose na Estremadura portuguesa.

## Obra 
Consérvanse 18 cantigas. Son once cantigas de amor e sete cantigas de amigo.

## Notas
Victorino González

**Juan Victorino González Enríquez**, nado na Coruña o 24 de xuño de 1964, é un ex-judoka galego. Foi tres veces campión de España e competiu nos Xogos Olímpicos de 1988 en Seúl.

## Traxectoria 
Natural do barrio de Monte Alto, aos 9 anos acudiu ao Pazo dos Deportes de Riazor para anotarse a kárate, pero como a idade mínima necesaria eran 16 anos, apuntouse en judo. Formou parte do Club Shiai da Coruña, co que se proclamou campión galego e español en categorías inferiores, e en 1983 disputou o Campionato de Europa júnior. 

En 1984 gañou en Málaga o seu primeiro título de campión de España absoluto, na categoría de 78 kg, converténdose no segundo galego en lograr un título nacional, despois de Pier Veira. Revalidou o título ao ano seguinte en Madrid, ao superar na final ao madrileño Fernando Vega.

En 1986 obtivo o bronce no Campionato de España e ao ano seguinte participou nos Xogos Mediterráneos na cidade siria de Latakia, chegando á final dos 78 kg, onde perdeu contra o francés Jean-Michel Berthet, regresando polo tanto cunha medalla de prata. Participou nos Xogos Olímpicos de 1988, sendo o primeiro judoka galego en facelo, e tras superar dúas roldas, caeu nos oitavos de final contra o campión olímpico de 1984, Frank Wieneke, da Alemaña Federal. Acabou no sétimo posto, volvendo á casa cun diploma olímpico.

En 1990 conseguiu a medalla de bronce no Campionato de España e ao ano seguinte o seu terceiro ouro. Pouco despois anunciou a súa retirada das competicións e a renuncia á súa case segura participación nos Xogos Olímpicos de 1992.

## Notas 
## Véxase tamén 
### Ligazóns externas 
* Datos do judoka no sitio web do Comité Olímpico Internacional .